Document ID: 31988D0566

Odločba Komisije
z dne 28. oktobra 1988
o določitvi seznama proizvodov iz drugega pododstavka člena 3(1) Uredbe Sveta (EGS) št. 1898/87
(88/566/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 1898/87 z dne 2. julija 1987 o zaščiti poimenovanj, ki se uporabljajo v prometu z mlekom in mlečnimi proizvodi [1], kot je bila spremenjena z Uredbo (EGS) št. 222/88 [2] in še zlasti člena 4(2)(b) Uredbe,
ker Uredba (EGS) št. 1898/87 določa načelo, da se izraza "mleko" in "mlečni proizvodi" ne smeta uporabljati samo za mlečne proizvode, opisane v drugem členu Uredbe; ker to načelo izjemoma ne velja za poimenovanje proizvodov, katerih prava narava je poznana zaradi tradicionalne uporabe in/ali kadar je jasno, da se poimenovanje uporablja za opis značilne kakovostiproizvoda;
ker morajo države članice uradno sporočiti Komisiji okvirne sezname proizvodov, za katere menijo, da na njihovem ozemlju izpolnjujejo pogoje za zgoraj navedeno izjemo; ker je treba v skladu s členom 4(2)(b) zadevne uredbe na podlagi okvirnih seznamov, ki so jih sporočile države članice, sestaviti seznam teh proizvodov; ker mora seznam Skupnosti vključevati imena ustreznih proizvodov glede na njihovo tradicionalno uporabo v različnih jezikih Skupnosti, tako da bi bila ta imena uporabna v vseh državah članicah, če izpolnjujejo določbe Direktive Sveta 79/112/EGS z dne 18. decembra 1978 o usklajevanju zakonodaje držav članic glede označevanja, predstavitve in oglaševanja živil, ki so namenjena za prodajo končnemu potrošniku [3], kot je bila nazadnje spremenjena z Direktivo 86/197/EGS [4];
ker ta seznam ni zaključen in se ga lahko dopolnjuje v skladu s členom 4(2)(b) Uredbe (EGS) št. 1898/87;
ker Upravljalni odbor za mleko in mlečne proizvode ni podal svojega mnenja v roku, ki ga je postavil njegov predsednik,
SPREJELA NASLEDNJO ODLOČBO:
Člen 1
Proizvodi, ki na ozemlju Skupnosti ustrezajo proizvodom, navedenim v drugem pododstavku člen 3(1) Uredbe (EGS) št. 1898/87, so našteti v Prilogi uredbe.
Člen 2
Ta odločba je naslovljena na države članice.
V Bruslju, dne 28. oktobra 1988

Labels: 3
17